พณ.จี้ธปท.-คลังเร่งแก้บาทแข็งค่า
พาณิชย์จี้ธปท.-คลังเร่งคลอดมาตรการรับบาทแข็งค่าเผยภาคส่งออกประเทศเสียหายแล้ว6พันล้านบาท
7 ต.ค. 2553

พาณิชย์จี้ธปท.-คลังเร่งคลอดมาตรการรับบาทแข็งค่าเผยภาคส่งออกประเทศเสียหายแล้ว6พันล้านบาท 
นางพรทิวา นาคาศัย รัฐมนตรีว่าการกระทรวงพาณิชย์ เรียกร้องให้ธนาคารแห่งประเทศไทย ออกมาตรการดูแลค่าเงินบาทที่แข็งค่ารวดเร็วมากกว่านี้ เพราะตลอดสัปดาห์ที่ผ่านมาค่าเงินบาทแข็งค่าขึ้นถึงร้อยละ 1.5 ทำให้รายได้ของผู้ประกอบการภาคส่งออกหายไปแล้วกว่า 6,000 ล้านบาท โดยคิดจากยอดส่งออกเฉลี่ยเดือนละ450,000ล้านบาท   
นางพรทิวา ยังขอให้กระทรวงการคลังเร่งดำเนินการช่วยเหลือผู้ประกอบการ SMEs โดยการตั้งกองทุนช่วยเหลือและปล่อยกู้ในเงื่อนไขผ่อนปรน เพื่อให้ธุรกิจ SMEs เข้าถึงแหล่งเงินทุนได้ง่ายขึ้น พร้อมทั้งเร่งออกมาตรการควบคุมเงินทุนไหลเข้า โดยจะหารือกับรัฐมนตรีว่าการกระทรวงการคลังต่อไป